
Da li je zabranjeno davati ružna imena ?


* 
* 
* 
* 
* 
* 
* 

 
Da li je zabranjeno davati ružna imena ?

Semura b. Džundub, radijallahu anhu, pripovijeda da je Resulullah, sallallahu alejhi ve sellem, zabranio nadijevanje četiriju imena:’ Efleh, Rebbah, Jesar i Nafi.’        Ovaj isti ***[ashab](https://pitajucene.com/search/ashab/questions/ "Pretraži pitanja o ashabima")*** prenosi da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao: ”Najdraži ***[zikr](https://pitajucene.com/search/zikr/questions/ "Pretraži pitanja o zikru")*** jeste sljedeći: subhanallahi vel-hamdulilllahi ve la ilahe illallahu vallahu ekber, i nema smetnje da ga izgovaraš nekim drugim redoslijedom. A ne nadjevajte svojoj djeci sljedeća imena: Jesar, Rebbah, Nedžih i Efleh. Možda ova imena neke ljude potaknu na ***[sujevjerje](https://pitajucene.com/search/sujevjer/questions/ "Pretraži pitanja o sujevjerju")*** i pesimizam. Ja, evo, spomenuh ova četiri imena, a vi nemojte na njih dodavati. ”


Džabir b. Abdullah, radijallahu anhu, kazuje: “Vjerovjesnik, sallallahu alejhi ve sellem, htio je zabraniti imena Ja’la, Bereka, Efleh, Jesar, Nafi i slična imena, ali o tome više nije govorio; i umro je ne zabranivši ih. Nakon toga, Omer je imao namjeru zabraniti nadjevanje tih imena, ali je odustao od toga.”


Propisi u vezi s poglavljem:


Prvo, En-Nevevi je u djelu EI-Minhadž 14/19, zapisao: “Pokuđeno je davati imena spomenuta u hadisu i njima slična, ali to nije zabranjeno. Ova imena ne treba nadijevati zato što postoji mogućnost da ona nekim ljudima budu loš predznak.”


Drugo, Poslanikove, sallallahu alejhi ve sellem, riječi: ‘Ja, evo, spomenuh ova četiri imena, a vi nemojte na njih dodavati” znače da se ne smije njemu pripisati da je zabranio neka druga imena, ali, nama je dopušteno da, koristeći se analognim presuđivanjem, dodamo određena imena. Za to su dokaz Džabirove riječi: ” .. .i slična imena … ”


Treće, Džabirova izjava da je Božiji Poslanik, sallallahu alejhi ve sellem, umro ne zabranivši navedena imena, upućuju na svestranost Džabirovog znanja, jer su drugi ***[ashabi](https://pitajucene.com/search/ashab/questions/ "Pretraži pitanja o ashabima")*** prenijeli isto što i Džabri, ali nisu o tome znali onoliko koliko je on znao.


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


